Kristnaskinsula apuseto

La Kristnaskinsula apuseto aŭ Kristnaskinsula salangano (Collocalia natalis, laŭ kio ankaŭ Kristnaska apuseto) estas malgranda apuso de la genro Collocalia kaj unu el 11 specioj de la genro. Ĝi troviĝas kiel endemio en Kristnaskinsulo, Aŭstralia teritorio en orienta Hinda Oceano. Ĝi estis iam ofte traktita kiel subspecio de la brilapuseto.

Taksonomio
La Kristnaskinsulan apuseton priskribis la angla natursciencisto Joseph Lister en 1889 kun la scienca nomo Collocalia esculenta natalis. (Title page dated 1888) Ĝi estis kutime konsiderata subspecio de la brilapuseto (Collocalia esculenta). Tamen, en 2008 la taksonomiistoj Les Christidis kaj Walter Boles traktis tiun ĉi apuseton kiel subspecio de la Kavapuseto (Collocalia linchi).Christidis & Boles, p.80. 

Ĝi estis levita al specistatuso baze sur detala analizo de la apusetoj de la genro Collocalia publikigita en 2017.

Aspekto
La Kristnaskinsula apuseto estas malgranda apuseto ĉirkaŭ 9–11 cm longa. Ĝi estas ĉefe brile blunigra aŭ verdnigra supre, kun malhelgrizaj subaj partoj reliefigitaj de elstare blankaj ventro kaj vento.Beeton p. 1

Distribuado kaj habitato
Tiu ĉi apuseto estas limigita al la 135 km² de Kristnaskinsulo, kie ĝi estas ofte vidata en grandaj nombroj dumfluge super la tropika pluvarbaro, kiu kovras 75% de la insulo, kaj ankaŭ super aliaj surteraj vivejoj tie. Ĝi nestas ĉefe en kavernoj en la kalkoŝtonaj klifoj ĉirkaŭantaj la insulon.

Kutimaro

Reproduktado
Tiu ĉi apuseto reproduktiĝas profunde en kavernoj, en preskaŭ totala mallumo. Ĝi konstruas malgrandan tasforman neston por sia ovodemetado, alte sur la kaverna muro kaj ofte ŝirmita de stalaktito. La nestoj estas faritaj el sekigitaj palmofibroj kaj likenoj kaj estas cementitaj al la kaverna muro per la salivo de la birdo.Higgins, pp. 1054-1055.

Manĝado
Tiu ĉi apuseto manĝas aere flugantajn formikojn kaj aliajn insektojn.

Statuso kaj konservado
Garnett & Crowley (2000) konsideris la apuseton, kune kun aro da aliaj endemioj de Kristnaskinsulo, kiel kritike endanĝerigitaj, kun la ĉefa minaco devenanta de la flavaj frenezaj formikoj, kiuj estis hazarde enkondukitaj al la insulo. La minaco estas ne nur rekta formikpredado de apusetaj nestuloj, sed ankaŭ nerekte de eble masivaj ŝanĝoj al la ekologio de la insulo kaŭzitaj de la formikoj.Garnett & Crowley, pp. 385 kaj 652. Foje la birdo reproduktiĝas en kavaj arboj kaj ĉi tiuj nestoj estas sentemaj al atako de la formikoj, sed la formikoj ne eniras la kalkoŝtonajn kavernojn, kiuj estas la ĉefa reproduktejo kaj tial verŝajne ne rekte efikas sur la apuseton. Peto farita en 2006 por listigi la apuseton kiel minacata laŭ la Leĝo pri Media Protekto kaj Biodiverseco Konservado de 1999 malsukcesis.Beeton, p. 3.

 Referencoj 

 Chantler kaj Driessens, Swifts 
 Chantler, Phil & Driessens, Gerald (2000) Swifts: a Guide to the Swifts and Treeswifts of the World, 2a eld., Pica Press, East Sussex.
 Beeton, Robert S. (Chair, TSSC). Advice to the Minister for the Environment and Heritage from the Threatened Species Scientific Committee (TSSC) on Amendments to the list of Threatened Species under the Environment Protection and Biodiversity Conservation Act 1999 (EPBC Act): Collocalia esculenta natalis (Glossy Swiftlet (Christmas Island)).
 Christidis, Les; & Boles, Walter E. (2008). Systematics and taxonomy of Australian birds. CSIRO Publishing: Melbourne. 
 Garnett, Stephen T.; & Crowley, Gabriel M. (2000). The Action Plan for Australian Birds 2000. Environment Australia: Canberra.  
 Higgins, P.J. (ed). (1999). Handbook of Australian, New Zealand and Antarctic Birds.  Volume 4: Parrots to Dollarbird. Oxford University Press: Melbourne.  

Eksteraj ligiloj



Kategorio:Apusedoj
Kategorio:Birdoj de Aŭstralio
Kategorio:Birdoj de Hinda Oceano